9. การจัดการ

(9.1) โครงสร้างการจัดการ

คณะกรรมการ

รายละเอียดเกี่ยวกับคณะกรรมการและอำนาจการจัดการปรากฏตามหนังสือรับรองของบริษัท ดังนี้
ศาลล้มละลายกลางได้มีคำสั่งเมื่อวันที่ 15 มีนาคม 2543 คดีหมายเลขแดงที่ ฟ.8/2543
ให้ฟื้นฟูกิจการของบริษัท อุตสาหกรรมปิโตรเคมีกัลไทย จำกัด (มหาชน) ลูกหนี้
และตั้งให้ผู้บริหารแผนของลูกหนี้เป็นผู้บริหารชั่วคราวแล้ว
บรรดาอำนาจหน้าที่ในการจัดการกิจการและทรัพย์สินของลูกหนี้และสิทธิตามกฎหมายของผู้ถือหุ้นของลูกหนี้
ยกเว้นสิทธิที่จะได้รับเงินปันผลตกแก่ผู้บริหารชั่วคราวตามมาตรา 90/20 และมาตร 90/21
แห่งพระราชบัญญัติล้มละลาย พุทธศักราช 2483 และศาลได้มีคำสั่งเมื่อวันที่ 20 เมษายน 2543
ให้ตั้งบริษัท เอ็ฟเฟ็คทีฟ แพลนเนอร์ส จำกัด เป็นผู้ทำแผนฟื้นฟูกิจการของลูกหนี้แล้ว
บรรดาอำนาจหน้าที่ในการจัดการกิจการและทรัพย์สินของลูกหนี้และสิทธิตามกฎหมายของผู้ถือหุ้นของลูกหนี้
ยกเว้นสิทธิที่จะได้รับเงินปันผล ตกแก่ผู้ทำแผนตามาตร 90/25 แห่งพระราชบัญญัติล้มละลาย
พุทธศักราช 2483

ต่อมาเมื่อวันที่ 15 ธันวาคม 2543 ศาลได้มีคำสั่งเห็นชอบด้วยแผน และตั้งบริษัท เอ็ฟเฟ็คทีฟ
แพลนเนอร์ส จำกัด เป็นผู้บริหารแผน
บรรดาสิทธิและอำนาจหน้าที่ของผู้ทำแผนตกเป็นของผู้บริหารแผน ตามมาตรา 90/59
แห่งพระราชบัญญัติล้มละลาย พุทธศักราช 2483

บัดนี้ ศาลล้มละลายกลางได้มีคำสั่ง เมื่อวันที่ 21 เมษายน 2546 ให้บริษัท เอ็ฟเฟ็คทีฟ
แพลนเนอร์ส จำกัด ผู้บริหารแผน พ้นจากการเป็นผู้บริหารแผนแล้ว ตามพระราชบัญญัติล้มละลาย
พุทธศักราช 2483 มาตรา 90/67
และได้มีคำสั่งให้ลูกหนี้และเจ้าพนักงานพิทักษ์ทรัพย์เป็นผู้บริหารแผนชั่วคราว
บรรดาสิทธิและอำนาจหน้าที่ของผู้บริหารแผนเดิมตกเป็นของลูกหนี้และเจ้าพนักงานพิทักษ์ทรัพย์แล้ว
ตามมาตรา 90/69 แห่งพระราชบัญญัติล้มละลาย พุทธศักราช 2483

บัดนี้ ศาลล้มละลายกลาง ได้มีคำสั่งเมื่อวันที่ 11 กรกฎาคม 2546
ตั้งกระทรวงการคลังโดยมีพลเอกมงคล อัมพรพิสิฏฐ์, นายพละ สุขเวช, นายปกรณ์ มาลากุล ณ
อยุธยา, ดร.ทนง พิทยะ, นายอารีย์ วงศ์อารยะ เป็นผู้แทนกระทรวงการคลัง
เป็นผู้บริหารแผนคนใหม่ ตามมติที่ประชุมเจ้าหนี้ โดยให้กระทรวงการคลังหรือคณะบุคคล
ซึ่งเป็นตัวแทนของกระทรวงการคลังมีสิทธิและหน้าที่ตามกฎหมายและแผนฟื้นฟูกิจการ
อำนาจหน้าที่ของผู้บริหารแผนคนใหม่และผู้บริหารแผนชั่วคราวเริ่มและสิ้นสุด
ในวันที่ศาลมีคำสั่งดังกล่าว
ผู้บริหารแผนคนใหม่จึงมีอำนาจหน้าที่ในการจัดกิจการและทรัพย์สินของลูกหนี้
และบรรดาสิทธิตามกฎหมายของผู้ถือหุ้นของลูกหนี้ ยกเว้น สิทธิที่จะได้รับเงินปันผล
ตกแก่ผู้บริหารแผนคนใหม่ ตั้งแต่วันที่ศาลมีคำสั่งตั้งผู้บริหารแผนคนใหม่

ต่อมา บริษัทลูกหนี้ โดยกระทรวงการคลัง
ในฐานะผู้บริหารแผนได้ยื่นคำแถลงต่อเจ้าพนักงานพิทักษ์ทรัพย์ว่า
คณะผู้บริหารแผนได้มีการประชุมคณะผู้บริหารแผน ครั้งที่ 1/2546 เมื่อวันที่ 16 กรกฎาคม 2546
และมีมติให้คณะผู้บริหารแผนดังกล่าวข้างต้น จำนวน 2 ใน 5 คน
ลงลายมือชื่อร่วมกันเป็นผู้มีอำนาจกระทำการแทนคณะผู้บริหารแผน

ต่อมากระทรวงการคลังในฐานะผู้บริหารแผนได้ยื่นคำแถลง ฉบับลงวันที่ 8 ตุลาคม 2547
ต่อเจ้าพนักงานพิทักษ์ทรัพย์ว่านายอารีย์ วงศ์อารยะ
ได้ขอลาออกจากตำแหน่งผู้แทนกระทรวงการคลังในฐานะผู้บริหารแผน ตั้งแต่วันที่ 4 ตุลาคม 2547
ดังนั้น จึงคงเหลือ พลเอกมงคล อัมพรพิสิฏฐ์, นายพละ สุขเวช, นายปกรณ์
มาลากุล ณ อยุธยา, ดร.ทนง พิทยะ เป็นผู้แทนกระทรวงการคลัง
และผู้แทนกระทรวงการคลังจำนวน 2 ใน 4 คน
ลงลายมือชื่อร่วมกันเป็นผู้มีอำนาจกระทำการแทนคณะผู้บริหารแผน

ต่อมากระทรวงการคลังในฐานะผู้บริหารแผน ได้ยื่นหนังสือฉบับลงวันที่ 11 มีนาคม 2548
แจ้งต่อเจ้าพนักงานพิทักษ์ทรัพย์ว่า นายทนง พิทยะ
ได้ขอลาออกจากตำแหน่งผู้แทนกระทรวงการคลังในฐานะผู้บริหารแผนและตำแหน่งอื่นๆ ที่เป็นอยู่
ตั้งแต่วันที่ 10 มีนาคม 2548

ต่อมาศาลล้มละลายกลางได้มีคำสั่งเมื่อวันที่ 13 มิถุนายน 2548 อนุญาตให้ นายอารีย์ วงศ์อารยะ
และนายวีรพงษ์ รามางกูร
บุคคลซึ่งได้รับแต่งตั้งจากกระทรวงการคลังให้ทำหน้าที่ผู้บริหารแผนเพิ่มเติม
ดังนั้นคณะบุคคลซึ่งเป็นตัวแทนจากกระทรวงการคลัง ผู้บริหารแผนจึงประกอบด้วย 1.พลเอกมงคล
อัมพรพิสิฏฐ์ 2.นายพละ สุขเวช 3.นายปกรณ์ มาลากุล ณ อยุธยา 4.นายอารีย์ วงศ์อารยะ
5.นายวีรพงษ์ รามางกูร ทั้งนี้ ให้คณะผู้บริหารแผนจำนวน 2 ใน 5 คน
ลงลายมือชื่อร่วมกันเป็นผู้มีอำนาจกระทำการแทนคณะผู้บริหารแผนของบริษัทฯ ลูกหนี้ทั้ง 7 คดี
และศาลล้มละลายกลางได้มีคำสั่งเมื่อวันที่ 2 พฤศจิกายน 2548
เห็นชอบด้วยข้อเสนอขอแก้ไขแผนของผู้บริหารแผนแล้ว

กรรมการของบริษัทฯ มี 12 คน ตามรายชื่อต่อไปนี้

1.  นายประชัย เลี่ยวไพรัตน์

2.  นายประทีป เลี่ยวไพรัตน์

3.  ดร.ประมวล เลี่ยวไพรัตน์

4.  นายกมล เอี่ยมสกุลรัตน์

5.  นายชัยณรงค์ แต้ไพสิฐพงษ์

6.  นายทยุติ ศรียุกต์สิริ

7.  นางสาวมาลินี เลี่ยวไพรัตน์

8.  นายทวิช เตชะนาวากุล

9.  นายชัยวัฒน์ แต้ไพสิฐพงษ์

10. นายวีเฮง แซ่แต้

11. นายแต้เลี่ยงติก

12. นายวชิรพันธุ์ พรหมประเสริฐ

หมายเหตุ - ปัจจุบันบริษัทฯ อยู่ระหว่างการฟื้นฟูกิจการ
จึงไม่ได้เปิดเผยประวัติและรายละเอียดของ
คณะกรรมการ

- นายสรร อักษรานุเคราะห์ กรรมการของบริษัทฯ ได้ลาออกจากการเป็นกรรมการ และบริษัทฯ
ได้จดทะเบียนต่อกระทรวงพาณิชย์ เมื่อวันที่ 7 ก.ค. 2548

- ระหว่างปี 2548 กรรมการของบริษัทฯ เสียชีวิต 2 ท่าน คือ นายสุนทร หงส์ลดารมภ์
และพลเอกสืบ อักษรานุเคราะห์ บริษัทฯ ได้จดทะเบียนต่อกระทรวงพาณิชย์แล้ว เมื่อวันที่
2 ก.พ. 2549

แผนผังองค์กร

ณ วันที่ 31 ธันวาคม 2548

(9.2) ค่าตอบแทนผู้บริหารแผน

คณะผู้บริหารแผนปัจจุบันซึ่งเป็นตัวแทนจากระทรวงการคลัง ประกอบด้วย

1.  พลเอกมงคล อัมพรพิสิฏฐ์ ประธานคณะผู้บริหารแผน

2.  นายปกรณ์ มาลากุล ณ อยุธยา ผู้บริหารแผน

3.  นายพละ สุขเวช ผู้บริหารแผน

4.  ดร.วีรพงษ์ รามางกูร ผู้บริหารแผน

5.  นายอารีย์ วงศ์อารยะ ผู้บริหารแผน

เมื่อวันที่ 10 มีนาคม 2548 ดร.ทนง พิทยะ ได้ลาออกจากการเป็นผู้บริหารแผนของบริษัท
ต่อมาเมื่อวันที่ 13 มิถุนายน 2548 ศาลล้มละลายกลางมีคำสั่งอนุญาตให้ ดร. วีรพงษ์ รามางกูร
และนายอารีย์ วงศ์อารยะ ซึ่งได้รับแต่งตั้งจากกระทรวงการคลังให้ทำหน้าที่ผู้บริหารแผนเพิ่มเติม

ผู้บริหารแผนกำหนดให้ชำระค่าตอบแทนแก่คณะผู้บริหารแผนและที่ปรึกษาของคณะผู้บริหารแผนทุกๆ
สิ้นเดือน เป็นจำนวนเงิน 5 ล้านบาทต่อเดือน และค่าเบี้ยประชุม 25,000 บาทต่อครั้ง
โดยเริ่มตั้งแต่วันที่ 11 ก.ค. 2546 เป็นต้นไป

ในปี 2548 บริษัทมีค่าใช้จ่ายในการฟื้นฟูกิจการจำนวน 493.12 ล้านบาท
โดยเป็นค่าตอบแทนของผู้บริหารแผนจำนวน 41.62 ล้านบาท

3.  การกำกับดูแลกิจการ

เนื่องจากปัจจุบันทีพีไออยู่ระหว่างการฟื้นฟูกิจการ
โดยดำเนินการบริหารองค์กรเป็นไปตามแผนฟื้นฟูกิจการที่ได้รับการอนุมัติจากศาลล้มละลายกลาง
อย่างไรก็ดี บริษัทฯ ได้ตระหนักและคำนึงถึงความสำคัญของหลักการกำกับดูแลกิจการที่ดี
เพื่อนำมาซึ่งการบริหารจัดการที่มีความโปร่งใส ยุติธรรม
และเพิ่มความเชื่อมั่นต่อผู้ที่เกี่ยวข้องทุกฝ่าย อนึ่งตามโครงสร้างองค์กรในปัจจุบัน
การปฏิบัติตามหลักการกำกับดูแลกิจการที่ดีตามแนวทางที่ตลาดหลักทรัพย์กำหนด
ยังมีข้อจำกัดในการปฏิบัติในบางข้อ โดยรายละเอียดการปฏิบัติตามหลักการกำกับดูแลกิจการที่ดี 15
ข้อ ของบริษัท มีดังนี้

1.  นโยบายเกี่ยวกับการกำกับดูแลกิจการ :
    คณะผู้บริหารแผนซึ่งเป็นตัวแทนของกระทรวงการคลังเข้ามาบริหารกิจการโดยยึดหลักการบริหารจัดการที่มีความโปร่งใสและเป็นธรรมแก่ทุกฝ่าย
    คณะผู้บริหารแผนได้กำหนดนโยบายหลักในการปฏิบัติงานออกเป็น 4 ประการ คือ

1). กิจการของบริษัท จะต้องดำเนินต่อไปได้อย่างต่อเนื่อง

2). เจ้าหนี้ต้องได้รับชำระหนี้

3). ลูกหนี้ต้องได้รับความเป็นธรรม

4). พนักงานของบริษัททั้งหมดจะต้องมีความมั่นคงในการทำงาน

2.  สิทธิของผู้ถือหุ้น : ผู้ถือหุ้นมีสิทธิในการรับรู้ข้อมูลของบริษัทฯ
    โดยการเปิดเผยและจัดส่งข้อมูลของบริษัทฯ
    ตามข้อกำหนดของตลาดหลักทรัพย์แห่งประเทศไทยและสำนักงานคณะกรรมการ ก.ล.ต.

3.  สิทธิของผู้มีส่วนได้เสีย : บริษัทฯ ได้ให้ความสำคัญต่อสิทธิของผู้มีส่วนได้เสียทุกกลุ่ม
    โดยเฉพาะอย่างยิ่งชุมชนและสิ่งแวดล้อม
    เนื่องจากบริษัทดำเนินงานโดยมีโรงกลั่นน้ำมันขนาดใหญ่และโรงงานต่างๆ
    จำนวนมากที่จังหวัดระยอง โดยบริษัทฯ
    ได้จัดให้มีการตรวจวัดคุณภาพสิ่งแวดล้อมตามข้อกำหนดของหน่วยราชการ
    รวมทั้งสำรวจทัศนคติของประชาชนที่มีต่อการดำเนินของบริษัทฯ อย่างต่อเนื่อง

4.  การประชุมผู้ถือหุ้น : ไม่มี เนื่องจากอยู่ระหว่างการฟื้นฟูกิจการ

5.  ภาวะผู้นำและวิสัยทัศน์ : ผู้บริหารแผนกำหนดวิสัยทัศน์ ดังนี้

  มุ่งให้ TPI เป็นบริษัทอุตสาหกรรมปิโตรเคมีครบวงจรที่เป็นเลิศในอาเซียน

  เน้นบรรษัทภิบาล มีการบริหารที่เป็นสากล
  โดยยึดการพัฒนาทรัพยากรมนุษย์อย่างเป็นระบบและต่อเนื่อง
  และหลักการบริหารงานแบบมีส่วนร่วม

  นอกจากนี้ ยังได้มีการวางแผนงานเพื่อสนับสนุนให้ TPI เป็นบริษัทผู้ผลิตปิโตรเลียม
  และปิโตรเคมีชั้นแนวหน้า มีความแข็งแกร่งทั้งในระบบบริหารและการผลิต
  สามารถแข่งขันกับผู้ผลิตชั้นนำในตลาดสากลได้อย่างมีประสิทธิภาพ

6.  ความขัดแย้งทางผลประโยชน์ : ดูรายละเอียดในหัวข้อรายการระหว่างกัน

7.  จริยธรรมธุรกิจ เนื่องจากบริษัทอยู่ระหว่างการฟื้นฟูกิจการ และมีการเปลี่ยนผู้บริหารหลายชุด
    ปัจจุบันบริษัทจึงยังไม่ได้จัดทำจริยธรรมธุรกิจเป็นลายลักษณ์อักษร

8.  การถ่วงดุลของกรรมการที่ไม่เป็นผู้บริหาร : ไม่มี เนื่องจากอยู่ระหว่างการฟื้นฟูกิจการ

9.  การรวมหรือแยกตำแหน่ง (ของประธานกรรมการและผู้จัดการ) : ไม่มี
    เนื่องจากอยู่ระหว่างการฟื้นฟูกิจการ

10. ค่าตอบแทนกรรมการและผู้บริหาร : ดูรายละเอียดเรื่องค่าตอบแทนกรรมการและผู้บริหาร

11. การประชุมคณะกรรมการ : ไม่มี เนื่องจากอยู่ระหว่างการฟื้นฟูกิจการ
    แต่มีการประชุมคณะผู้บริหารแผนเดือนละ 2 ครั้ง

12. คณะอนุกรรมการ : ไม่มี เนื่องจากอยู่ระหว่างการฟื้นฟูกิจการ

13. ระบบการควบคุมและการตรวจสอบภายใน : ดูรายละเอียดข้อ 10 การควบคุมภายใน

14. รายงานคณะกรรมการ : ไม่มี เนื่องจากอยู่ระหว่างการฟื้นฟูกิจการ

15. ความสัมพันธ์กับผู้ลงทุน :
    บริษัทได้เปิดเผยข้อมูลและจัดส่งข้อมูลตามข้อกำหนดของตลาดหลักทรัพย์แห่งประเทศไทยและสำนักงานคณะกรรมการ
    ก.ล.ต. ข้อมูลที่เปิดเผยในปัจจุบัน ได้แก่ งบการเงิน, แบบแสดงรายการข้อมูลประจำปี
    (แบบ 56-1) ทั้งนี้ระหว่างการฟื้นฟูกิจการบริษัทฯ ไม่ได้จัดทำรายงานประจำปี
    สำหรับการให้ข้อมูลและข่าวสารกิจกรรมต่างๆ ของบริษัทฯ กับนักลงทุน ผู้ถือหุ้น นักวิเคราะห์
    สามารถติดต่อได้ที่ นายศิริ จิระพงษ์พันธ์ ชั้น 10 อาคารทีพีไอทาวเวอร์ 26/56 ถนน
    จันทน์ตัดใหม่ แขวงทุ่งมหาเมฆ เขตสาทร กรุงเทพฯ 10120

    4.  การดูแลการใช้ข้อมูลภายใน

บริษัทมีนโยบายป้องกันการนำข้อมูลภายในของบริษัทไปใช้
โดยเฉพาะข้อมูลที่เกี่ยวกับฐานะทางการเงินของบริษัท ก่อนที่จะเผยแพร่ต่อสาธารณชน
โดยการจำกัดจำนวนบุคคลที่จะทราบข้อมูลในวงจำกัด ที่ผู้บริหารต้องรายงานการถือหลักทรัพย์ของตน
ของคู่สมรสและบุตรที่ยังไม่บรรลุนิติภาวะซึ่งถือหลักทรัพย์ของบริษัท
ตามบทกำหนดโทษตามพระราชบัญญัติหลักทรัพย์และตลาดหลักทรัพย์ พ.ศ.2535
และได้กำหนดให้ผู้บริหารรายงานการเปลี่ยนแปลงการถือหลักทรัพย์ต่อคณะกรรมการกำกับหลักทรัพย์และตลาดหลักทรัพย์
ตามมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ.2535
นอกจากนี้ได้กำหนดห้ามผู้บริหารที่ได้รับทราบข้อมูลภายในกระทำการใดๆ ซึ่งเป็นการขัดต่อมาตรา
241 ของพระราชบัญญัติฯ

  (9.5) บุคลากร

ณ สิ้นปี 2548 บริษัท และบริษัทย่อยมีพนักงานรวม 7,457 คน เป็นพนักงานที่สำนักงานในกรุงเทพฯ
จำนวน 1,774 คน และพนักงานที่โรงงานจังหวัดระยองจำนวน 5,083 คน
มีค่าตอบแทนพนักงานจำนวน 4,288.20 ล้านบาท เพิ่มขึ้นจากปีก่อนร้อยละ 4.58
มีรายละเอียดดังนี้

+-------+------+------+------+------+------+------+------+-------+
|       | จำน  |      |      | ค่า   |      |      |      |       |
|       | วนพน |      |      | ตอบแ |      |      |      |       |
|       | ักงาน |      |      | ทนพน |      |      |      |       |
|       | (คน) |      |      | ักงาน |      |      |      |       |
|       |      |      |      | (ล้าน |      |      |      |       |
|       |      |      |      | บาท) |      |      |      |       |
+-------+------+------+------+------+------+------+------+-------+
|       | กรุง  | ร    | รวม  | เงินเ | โบนัส | เ    | อื่นๆ  | รวม   |
|       | เทพฯ | ะยอง |      | ดือน  |      | งินสม |      |       |
|       |      |      |      | และค |      | ทบกอ |      |       |
|       |      |      |      | ่าจ้าง |      | งทุนส |      |       |
|       |      |      |      |      |      | ำรอง |      |       |
|       |      |      |      |      |      | เล   |      |       |
|       |      |      |      |      |      | ี้ยงชีพ |      |       |
+-------+------+------+------+------+------+------+------+-------+
| บริษัทฯ | 772  | 4    | 5    | 2,48 | 78   | 8    | 18   | 3,5   |
|       |      | ,583 | ,355 | 9.45 | 6.58 | 5.55 | 6.17 | 47.75 |
+-------+------+------+------+------+------+------+------+-------+
| บร    | 1    | 1    | 2    | 54   | 14   | 1    | 3    | 7     |
| ิษัทย่อย | ,002 | ,100 | ,102 | 2.29 | 5.29 | 3.77 | 9.10 | 40.45 |
| *     |      |      |      |      |      |      |      |       |
+-------+------+------+------+------+------+------+------+-------+
| รวม   | 1    | 5    | 7    | 3,03 | 93   | 9    | 22   | 4,2   |
|       | ,774 | ,683 | ,457 | 1.74 | 1.87 | 9.32 | 5.27 | 88.20 |
+-------+------+------+------+------+------+------+------+-------+

  หมายเหตุ : * ไม่รวมบริษัทย่อยแห่งหนึ่ง คือ บริษัท ระยองแท้งค์เทอร์มินัล จำกัด
  เนื่องจากมีผู้บริหารแผนคนละชุดกับบริษัท

นโยบายพัฒนาพนักงาน

บริษัทโดยผู้บริหารแผนตระหนักดีถึงคุณค่าของทรัพยากรมนุษย์
โดยมุ่งหวังยกระดับให้บริษัทเป็นบริษัทชั้นนำด้านปิโตรเคมีและน้ำมันในภูมิภาคเอเชียตะวันออกเฉียงใต้
ซึ่งการบรรลุจุดมุ่งหมายดังกล่าวได้ต้องมีบุคลากรที่มีศักยภาพเท่านั้น ดังนั้นบริษัทจึงได้ประกาศให้ปี
2548 เป็น “ปีแห่งการพัฒนาทรัพยากรมนุษย์” โดยดำเนินการโครงการสำคัญๆ ดังนี้

1.  โครงการพัฒนาระบบบริหารองค์กรและทรัพยากรบุคคล (พอบ.)

บริษัทดำเนินโครงการนี้เพื่อปรับปรุงโครงสร้างและระบบด้านการบริหารทรัพยากรบุคคล
โดยได้จ้างที่ปรึกษาซึ่งเป็นบริษัทที่เชี่ยวชาญในเรื่องนี้เป็นผู้ดำเนินการ มีระยะเวลาดำเนินการ 1 ปี
โดยวิเคราะห์สภาพองค์กรปัจจุบัน การออกแบบสภาพองค์กร การวางแผนอัตรากำลังคน
การกำหนดศักยภาพ (competency) ของพนักงานพร้อมทั้งกำหนดตัวดัชนีชี้วัด (Key
Performance Indicator - KPI) การบริหาร การประเมินผลงาน การกำหนดค่างาน
การกำหนดโครงสร้างค่าตอบแทน
การกำหนดกระบวนการสรรหาบุคลากรได้เหมาะสมกับตำแหน่งและการจัดทำแผนความก้าวหน้าในสายอาชีพ
(Career Path) การสืบทอดตำแหน่งงาน (succession plan) เป็นต้น

2.  โครงการพัฒนาศักยภาพผู้บริหารและพนักงานเสริมสร้างคุณภาพชีวิตในการทำงาน (พศค.)

เป็นโครงการเพื่อดำเนินการโดยมุ่งเน้นในการพัฒนาบุคลากรทุกระดับให้มีศักยภาพเพิ่มขึ้นโดยมีแผนยุทธศาสตร์หลัก
คือ ให้พนักงานมีความรัก เสียสละทุ่มเท และมีความภาคภูมิใจในองค์กร ให้พนักงานมีคุณภาพชีวิตที่ดี
โดยจัดสวัสดิการที่เหมาะสมสอดคล้องกับสภาพของบริษัทฯ
และสภาพการทำงานของพนักงานเพื่อให้เกิดแรงจูงใจในการปฏิบัติงานและสร้างวัฒนธรรมและค่านิยมร่วมกัน
เพื่อให้ผู้บริหารและพนักงานมีความพร้อมในด้านการบริหาร ซึ่งบริษัทฯ
มีแผนการดำเนินการโครงการนี้อย่างต่อเนื่อง
โดยในช่วงปีแรกจะเน้นด้านการเพิ่มศักยภาพของผู้บริหารให้มีทักษะการบริหารและการจัดการใหม่ๆ
โดยร่วมมือกับมหาวิทยาลัยจัดหลักสูตร MINI MBA ให้กับผู้บริหารงานระดับต้นขึ้นไป จำนวน 7 รุ่น
มีผู้ผ่านการอบรม 870 คน คาดว่าเมื่อบริษัทฯ ได้ดำเนินการตามโครงการดังกล่าวแล้ว
จะทำให้โครงการพัฒนาด้านทรัพยากรมนุษย์ของบริษัทฯ เป็นไปตามมาตรฐานสากล
สามารถรองรับกับการเปลี่ยนแปลงทางธุรกิจและโลกแห่งการแข่งขันของระบบการค้าเสรี

สำหรับการพัฒนาฝึกอบรมพนักงานของบริษัทฯ ในปี 2548
ที่ผ่านมาได้ดำเนินไปตามปกติตามแผนงานประจำปีได้กำหนดไว้อย่างต่อเนื่องตามความต้องการในการอบรม
(Training Needs) โดยกำหนดมาจากความต้องการขององค์กร (organization needs)
ความต้องการของหน่วยงาน (Department Needs)
และความต้องการของแต่ละตำแหน่งงาน/บุคคล (Individual Needs)
โดยยังได้จำแนกตามพื้นฐานของศักยภาพ (Competency) โดยแยกออกเป็น

-   Professional Competency ศักยภาพโดยทั่วไปที่เป็นพื้นฐานของตำแหน่งงานในระดับต่างๆ

-   Functional Competency ศักยภาพเฉพาะที่ต้องมีตามหน้าที่และตำแหน่งงาน
    ทำให้การสัมมนาฝึกอบรมครอบคลุมและส่งผลต่อการเพิ่มประสิทธิภาพของพนักงานโดยตรง
    โดยมีการปรับปรุงหลักสูตรอยู่เสมอในแผนฝึกอบรมตามหลักสูตรต่างๆ ที่ได้วางไว้ อาทิเช่น
    หลักสูตรด้านการบริหารการจัดการ หลักสูตรความรู้ทั่วไป หลักสูตรเฉพาะด้าน
    หลักสูตรเพื่อส่งเสริมกิจกรรมเพิ่มผลผลิต หลักสูตรด้านความปลอดภัย
    หลักสูตรตามระบบมาตรฐาน เช่น มาตรฐาน ISO เป็นต้น
    โดยเฉลี่ยมีการฝึกอบรมทั้งหมดประมาณ 500 รุ่น
    โดยเฉลี่ยบุคลากรของบริษัทฯจะได้รับการอบรมเฉลี่ยปีละ 3 ครั้ง
    รวมถึงการมีส่งบุคลากรไปอบรมกับสถาบันภายนอกทั้งในและต่างประเทศอย่างสม่ำเสมอ

บริษัทมีแผนการติดตามและประเมินผลการฝึกอบรมไว้อย่างเป็นระบบ
เพื่อการพัฒนาและปรับปรุงให้ดียิ่งขึ้นไปอย่างต่อเนื่อง
โดยนำระบบการฝึกอบรมที่ทำให้พนักงานสามารถศึกษาได้ ณ จุดที่ปฏิบัติงาน โดยผ่านระบบ
E-Learning มาประยุกต์ใช้เพื่อบรรลุวิสัยทัศน์ที่จะให้บริษัทก้าวไปสู่องค์การการเรียนรู้
(Learning Organization) ในระยะเวลาอันใกล้นี้

กองทุนสำรองเลี้ยงชีพ

บริษัท และบริษัทในเครือทีพีไอได้จัดตั้งกองทุนสำรองเลี้ยงชีพเมื่อปี 2544
เพื่อเป็นสวัสดิการสำหรับพนักงาน โดยบริษัทฯ จ่ายเงินสมทบ
และพนักงานที่เป็นสมาชิกจ่ายเงินสะสมในอัตราร้อยละ 5 ของค่าจ้าง สำหรับปี 2548
ที่ผ่านมาบริษัท และบริษัทย่อยได้จ่ายเงินสมทบกองทุนสำรองเลี้ยงชีพจำนวน 99.32 ล้านบาท

  โครงการเสนอขายหลักทรัพย์แก่พนักงาน

  (Employee Stock Option Program, ESOP)

  ผู้บริหารแผนได้ดำเนินการตามแผนฟื้นฟูกิจการ โดยการอนุมัติหลักเกณฑ์ เงื่อนไข และวิธีการ
  ในโครงการการออกหลักทรัพย์ให้แก่พนักงาน (ESOP) เมื่อวันที่ 2 พ.ย. 48 รายละเอียดดังนี้

1.  ลักษณะหลักทรัพย์ : ใบสำคัญแสดงสิทธิ

2.  จำนวนใบสำคัญแสดงสิทธิ : ใบสำคัญแสดงสิทธิ 975,000,000 หน่วย

3.  จำนวนหุ้น : หุ้นสามัญของบมจ. อุตสาหกรรมปิโตรเคมีกัลไทย
    จำนวน 975,000,000 หุ้น

4.  อัตราการใช้สิทธิ : ใบสำคัญแสดงสิทธิ 1 หน่วย สามารถซื้อหุ้นสามัญ 1 หุ้น

5.  ราคาการใช้สิทธิ : ราคา 2.88 บาทต่อหุ้น

6.  อายุใบสำคัญแสดงสิทธิ : ไม่เกิน 60 เดือน นับแต่วันที่ออกใบสำคัญแสดงสิทธิ

7.  ระยะเวลาการใช้สิทธิ : เริ่มใช้สิทธิตั้งแต่ปีที่ 3 นับแต่วันออกใบสำคัญแสดงสิทธิ

  ช่วงที่ 1 ใช้สิทธิได้ไม่เกิน 50% (ใช้สิทธิตั้งแต่ปีที่ 3)

  ช่วงที่ 2 ใช้สิทธิได้ไม่เกิน 25% (ใช้สิทธิตั้งแต่ปีที่ 4)

  ช่วงที่ 3 ใช้สิทธิได้ไม่เกิน 25% (ใช้สิทธิตั้งแต่ปีที่ 5)

เมื่อวันที่ 26 ธันวาคม 2548 บริษัท
ได้ยื่นแบบคำขออนุญาตสำหรับการเสนอขายใบสำคัญแสดงสิทธิที่จะซื้อหุ้นและหุ้นเพื่อรองรับใบสำคัญแสดงสิทธิสำหรับกรรมการหรือพนักงานต่อสำนักงาน
ก.ล.ต. ต่อมาเมื่อวันที่ 25 มกราคม 2549 สำนักงาน ก.ล.ต.
ได้มีหนังสือแจ้งไม่อนุญาตให้บริษัทเสนอขายหลักทรัพย์ดังกล่าว
เนื่องจากบริษัทมีคุณสมบัติไม่เป็นไปตามหลักเกณฑ์ที่สำนักงาน ก.ล.ต. กำหนด
กล่าวคือบริษัทมีกรรมการท่านหนึ่งอยู่ระหว่างถูกสำนักงาน ก.ล.ต.
กล่าวโทษในความผิดเรื่องการกระทำอันไม่เป็นธรรมเกี่ยวกับการซื้อขายหลักทรัพย์
ทำให้บริษัทเข้าข่ายมีลักษณะต้องห้ามตามประกาศคณะกรรมการกำกับหลักทรัพย์และตลาดหลักทรัพย์ที่
กจ. 5/2548 เรื่องข้อกำหนดเกี่ยวกับผู้บริหารของบริษัทที่ออกหลักทรัพย์ลงวันที่ 17 มกราคม 2548

ต่อมาเมื่อวันที่ 8 กุมภาพันธ์ 2549
ผู้บริหารแผนได้ยื่นหนังสืออุทธรณ์คำสั่งดังกล่าวต่อคณะกรรมการวินิจฉัยคำอุทธรณ์
ปัจจุบันเรื่องดังกล่าวอยู่ระหว่างการพิจารณาของคณะกรรมการวินิจฉัยคำอุทธรณ์ สำนักงาน ก.ล.ต.

ข้อพิพาทด้านแรงงาน

บริษัทมีข้อพิพาทด้านแรงงานที่สำคัญได้แสดงไว้ในหมายเหตุประกอบงบการเงิน ข้อ 26
ภาระผูกพันและหนี้สินที่อาจเกิดขึ้น (หน้า 106)